 Haddii aynu isku soo wada xoorino, waxa dulucdeenu tahay Tribalism waa loo adeegsan karaa siyaasadda, sida doorasho, taasna waxaynu u bixinay political tribe ama Qabiilka Siyaasiga ah, waana ka loogu isticmaalka badan yahay marxaladdan aynu ku jirno markaad eegto; laakiin looma adeegsan karo Tribalism-ka nolosha caadiga ah ee siyaasadda ka fog ama maamulka dawladnimada, sida shaqo bixinta iyo adeeg bixinta ay dawladdu samayso, si aanay taasi u dhicinna waxa ay ummadu ka dhiganaysaa xeerar adag oo aan loo dulqaadan karin ciddii siyaasadeysa ammuuraha ka fog siyaasadda. 